**Este un risc să crezi adevărul**

*Flavius*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Oamenii se îndoiesc de cele spuse cu nonşalanţă,

li se pare un fel de a brava în faţa mulţimii,

o armă a creerii încrederii perverse

cu o lipsă de respect,

priceperea lor se bazează pe fapte făcute

care să-i mişte din loc,

să-i mobilizeze-n acţiuni de schimbare

în vârtejul cărora să se afirme în văzul celorlalţi

şi nu o poveste de întunecat minţile.

S-a încetăţenit spoiala de vorbe poleite

care nu spun şi nu duc nicăieri,

aşa cum se ameţesc îndrăgostiţii cu promisiuni

pănă se-ntâmplă neprevăzutul

şi fiecare îşi vede drumul împotmolit.

Este un risc să crezi adevărul gol,

starea de incertitudine care se aşază-n cuvinte

unde minciuna locuieşte cu chirie,

îmbracă fiecare speranţă în purpuriul

unui apus fără orizont

chiar şi în sufletul purtător.

Am convingerea în miezul adevărului ascuns

ca într-un punct geometric de aflat,

acolo unde converg mai multe unghiuri şi linii

şi poţi construi prin raţionament deducţia

care te lasă liber să vezi

cum vor evolua imaginarul şi realitatea

în cercul în care te învârţi

ca un titirez pe masa de şah.

După ce acesta cade

dai cu nebunul şah-mat

şi pierzi o singurătate.